CELEX: 62013CN0014
Language: et
Date: 2013-01-10 00:00:00
Title: Kohtuasi C-14/13: Eelotsusetaotlus, mille on esitanud Administrativen sad Sofia-grad (Bulgaaria) 10. jaanuaril 2013 — Gena Ivanova Cholakova versus Osmo rayonno upravlenie pri Stolichna direktsiya na vatreshnite raboti

16.3.2013   
            
            
               ET
            
            
               Euroopa Liidu Teataja
            
            
               C 79/9
            
         Eelotsusetaotlus, mille on esitanud Administrativen sad Sofia-grad (Bulgaaria) 10. jaanuaril 2013 — Gena Ivanova Cholakova versus Osmo rayonno upravlenie pri Stolichna direktsiya na vatreshnite raboti
   (Kohtuasi C-14/13)
   2013/C 79/16
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Sofia-grad
   
      Põhikohtuasja pooled
   
   
      Kaebuse esitaja: Gena Ivanova Cholakova
   
      Vastustaja: Osmo rayonno upravlenie pri Stolichna direktsiya na vatreshnite raboti
   
      Eelotsuse küsimused
   
   
               1.
            
            
               Kas Euroopa Liidu toimimise lepingu artiklit 21 koosmõjus sama lepingu artiklitega 67 ja 72 ja võttes arvesse lubatud piiranguid, mis on Euroopa Liidu õiguses kehtestatud liidu kodanike õigusele liikmesriigi territooriumil vabalt liikuda, tuleb tõlgendada nii, sellega ei ole vastuolus liikmesriigi õigusnorm nagu põhikohtuasjas kõne all oleva Zakon za ministerstvoto na vatreshnite raboti (siseministeeriumi seadus) artikli 63 lõike 1 punkt 5, mille kohaselt on politseil õigus liikmesriigi kodanikku kuni 24 tundi kinni pidada, et tuvastada tema isik sellise kontrolli alusel, mis ei viita selles liikmesriigis seadusega ette nähtud olukorrale, mil politsei võib isiku tuvastamise eesmärgil kontrolli läbi viia, ega tugine sõnaselgelt ka kuriteo või väärteo tuvastamisele või ärahoidmisele ega avaliku korra või sisejulgeoleku kaitsele?
            
         
               2.
            
            
               Kas Euroopa Liidu põhiõiguste harta artikli 52 lõikest 1, kui tõlgendada seda koosmõjus harta artiklis 6 sätestatud piirangutega ja artikli 45 lõikega 1 ja vastavalt liidu õiguses sätestatud põhimõttele, mille kohaselt füüsilise isiku vaba eneseteostamise õigust kaitstakse omavoliliste ja ebaproportsionaalsete riivete eest, tuleneb, et liikmesriigi õigusnormi nagu põhikohtuasjas kõne all olevat Zakon za ministerstvoto na vatreshnite raboti artikli 63 lõike 1 punkti 5, mille kohaselt on politseil õigus liikmesriigi kodanikku kuni 24 tundi kinni pidada, kui tema isikut ei ole võimalik seaduses sätestatud korras tuvastada, saab kohaldada, mistõttu kinnipidamine on lubatud, kui on täidetud järgmised tingimused:
               
                           A.
                        
                        
                           politsei otsustab meetme võtmise üle kaaltulusõigust kasutades, kui isikut ei ole võimalik isikut tõendava dokumendi kaudu, teise isiku abil, kelle isik on tuvastatud, või muul lubataval moel tuvastada;
                        
                     
                           B.
                        
                        
                           õigusnorm ei näe ette isiku tuvastamise vajalikkuse hindamist; samuti ei ole ette nähtud isiku käitumise hindamist ega küsimuse lahendamist, kas konkreetseid asjaolusid arvesse võttes oli seadusega politseile antud pädevuse kasutamine vajalik;
                        
                     
                           C.
                        
                        
                           isiku tuvastamine ei ole tingimata piiratud olukordadega, kus isiku tuvastamise meetmete kasutamine on seadusega ette lubatud; isiku tuvastamine on võimalik ka lihtsalt infosüsteemiga tutvumise abil või muul lubatud moel, mis ei ole isiku tuvastamise meede;
                        
                     
                           D.
                        
                        
                           õigusnormi õiguspärase kohaldamise kohtulik kontroll toimub üksnes selles normis ette nähtud tingimuste pinnal, kuna pädevuse kasutatakse kaalutlusõiguse raames?